टोक्यो ओलिम्पिक में सूर्य नमस्कार किया गया? नहीं, ये पुराना वीडियो है
सोशल मीडिया पर एक कार्यक्रम का वीडियो वायरल है. वीडियो में कुछ लोग सूर्य नमस्कार कर रहे हैं. दावा किया जा रहा है कि जापान के टोक्यो शहर में चल रहे ओलिम्पिक 2020 में भारतीय राष्ट्रीय ध्वज की थीम पर सूर्य नमस्कार किया गया. 23 जुलाई को टोक्यो में ओलिम्पिक 2020 की शुरुआत हुई थी. ट्विटर यूज़र सत्य शर्मा ने ये वीडियो इसी दावे के साथ ट्वीट किया है. (आर्काइव लिंक)
Surya Namaskar is being recited in Tokyo Olympic. A proud moment. pic.twitter.com/hAHMfu5vhg
— Satya Sharma (@SatyaSh05) July 25, 2021
मेसेडोनिया के फ़ेसबुक पेज ‘The Art of Living’ ने भी ये वीडियो पोस्ट किया.
ऑल्ट न्यूज़ के ऑफ़िशियल मोबाइल नंबर (76000 11160) और ऐप (Android, iOS) पर इस वीडियो के वेरिफ़िकेशन के लिए रीक्वेस्ट आयी हैं.
फ़ैक्ट-चेक
ये वीडियो 2015 में मंगोलिया में आयोजित हुए योग कार्यक्रम का है. ये कार्यक्रम ‘आर्ट ऑफ़ लिविंग’ ने आयोजित किया था. इस योग समारोह में प्रधानमंत्री नरेंद्र मोदी भी उपस्थित थे. प्रधानमंत्री मोदी के यूट्यूब चैनल पर भी ये वीडियो अपलोड किया गया है. नीचे, वीडियो में 5 मिनट 30 सेकंड के बाद से वो हिस्सा देखा जा सकता है जो शेयर किया जा रहा है.
विदेश मंत्रालय के मुताबिक, मंगोलिया के प्रधानमंत्री Chimediin Saikhanbileg ने 16 से 18 मई, 2015 के दौरान प्रधानमंत्री मोदी को दौरे के लिए आमंत्रित किया था. दोनों देशों ने राजनीति, सैन्य, स्वास्थ्य और संस्कृति के अलग-अलग मुद्दों पर चर्चा की थी.
2015 में ‘द आर्ट ऑफ़ लिविंग’ ने इस बारे में ट्वीट किया था.
#Mongolia #ArtOfLiving welcomes @PMOIndia @narendramodi and @elbegdorj for 'United in Spirit' event. pic.twitter.com/3qoitOROiS
— The Art of Living (@ArtofLiving) May 17, 2015
कुल मिलाकर, 2015 में मंगोलिया में योग कार्यक्रम के दौरान सूर्य नमस्कार करने का वीडियो ओलिम्पिक 2020 का बताकर शेयर किया गया.
साभार : ऑल्ट न्यूज़
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva eng_Latn ban_Latn hne_Deva hin_Deva hne_Deva hin_Deva hin_Deva hin_Deva eng_Latn eng_Latn hin_Deva hne_Deva hin_Deva